Ijtimoiy tarmoq foylalanuvchilari Myunxendagi otishmaga oid videotasvirlarni tarqatmoqda. Videolardan birida otishma ijrochisining harakatlanishi ko‘rinadi. Eslatib o‘tamiz, Myunxendagi OEZ savdo markazi hududida noma’lum shaxs o‘t ochdi. Hodisa natijasida kamida 15 kishi halok bo‘lgani aytilmoqda. Biroz o‘tib, shaharning boshqa bir hududida, Karlsplatts maydonida ham o‘q ovozlari eshitilgani haqida xabar tarqatildi. Ayni vaqtda metro yopib qo‘yilgan, jamoat transporti harakati to‘xtatilgan. Politsiya aholini uylaridan chiqmaslikka chaqirmoqda.